Fister kirke

Fister kirke ligger på Fister i Hjelmeland kommune i Rogaland og er en langkirke i tømmer. Den ble oppført i 1867 med utgangspunkt i typetegninger utført av Hans Ditlev Franciscus von Linstow. Kirken har 200 sitteplasser. Kirken har en del eldre inventar fra 1600-tallet. I Norsk kirkeleksikon opplyses det at den tidligere kirken eksisterte fra 1604 til den nye ble bygget i 1867, uten at flere opplysninger fremkommer. Altertavlens motiv er «Nattverden». Tavlen er fra 1626 og er skåret av Thomas Snekker. Den er malt av Gottfried Hendtzschel som var en sentral kunstner i Rogaland under Stavangerrenessansen. Hendtzschel har også utført prekestolen som er fra ca. 1630. Fister kirkes døpefont er av klebersten i gotisk stil. Kirken har diverse kirkesølv og har i tillegg bevart en lysekrone i messing fra den gamle kirken. To messehagler er også derfra. Referanser Litteratur Alf Henry Rasmussen (1993). «Fister kyrkje». Våre kirker. Norsk kirkeleksikon. Kirkenær: Vanebo forlag. s. 428. ISBN 82-75-27022-7. Eksterne lenker (no) «Fister kirke». Kirkesøk. Den norske kirke. (no) «Fister kirke». Kulturminnesøk. Riksantikvaren – Direktoratet for kulturminneforvaltning.